L'Ajuntament estructura el cos de voluntaris de Protecció Civil de Paterna
02/01/2017

# L'Ajuntament estructura el cos de voluntaris de Protecció Civil de Paterna

[![Estructuración Protección Civil Paterna](/images/noticias/2017/01/proteccion-civil.jpg)](/images/noticias/2017/01/proteccion-civil.jpg)

02.01.2017

Amb la nova organització de la plantilla, l'agrupació local manté 1 Cap de Protecció Civil i nomena a 1 sotscap, 1 cap de secció, 3 caps de Grup i 5 Caps d'Equip

L'Ajuntament de Paterna ha donat forma al cos de voluntaris de Protecció Civil de Paterna dotant-ho d'una estructura oficial que farà que aquesta agrupació local siga més eficient i estiga millor organitzada.

Amb la reestructuració adoptada, Protecció Civil de Paterna passa de tenir només 1 Cap en el seu organigrama a tenir 1 Cap, 1 Sotscap, 1Cap de Secció, 3 Caps de Grup i 5 Caps d'Equip, una desena de nous càrrecs que afavoriran l'operativitat dels serveis que presten en les nombroses intervencions que realitzen.

Els nous comandaments, que han sigut fruit d'un procés selectiu entre els prop de 30 voluntaris que conformen actualment Protecció Civil de Paterna, han pres ja possessió dels seus càrrecs en un acte oficial presidit per l'Alcalde de Paterna, Juan Antonio Sagredo i en el qual també han estat presents la Tinent-Alcalde de Seguretat i Infraestructures, Núria Campos, el Cap de la Policia Local de Paterna, Rafael Mestre i el Cap de Protecció Civil de Paterna, Miguel Belda.

Núria Campos ha avançat que les primeres qüestions que va a abordar aquesta nova Protecció Civil són la modificació del Reglament de Protecció Civil de l'Ajuntament i l'inici d'una campanya de captació de voluntaris, incidint en la seva formació.

Per la seua banda, el primer edil ha destacat la importància de la labor que aquest cos amb 18 anys d'història i ha qualificat de “exemplar” el seu treball, “acudint allí on se li crida i demostrant-nos que la seua presència i assistència és fonamental per vetllar pel correcte desenvolupament dels esdeveniments que s'organitzen en el municipi i garantir, amb el seu suport als cossos i forces de seguretat, la tranquil•litat dels veïns i veïnes”.